Polisiebeampte skiet vrou, pleeg selfmoordŉ Polisiebeampte van Koster in Noordwes het Woensdag sy vrou geskiet voor hy selfmoord gepleeg het. Brig. Thulani Ngubane, woordvoerder van die polisie, sê die 34-jarige sersant se vrou was op pad na die Koster-polisiestasie om ŉ klag van huishoudelike geweld aanhangig te maak toe hy haar voorgekeer het. “Die sersant het na sy vrou se motor geloop en sewe skote op haar afgevuur. Sy is in die lyf geskiet. Die sersant het homself hierna in die kop geskiet en is op die toneel dood verklaar.” Sy vrou is na ŉ nabygeleë hospitaal geneem vir verdere behandeling. Die polisie ondersoek die saak.